คลังเผยไตรมาสแรกศก.ไทยแผ่ว
คลังเผยเศรษฐกิจไทยไตรมาสแรกแผ่ว  หลังค่าเงินบาทแข็งค่าทำส่งออกหด ขณะที่ภาคผลิต-บริโภค-เกษตรพร้อมใจชะลอตัว
29 เม.ย. 2556

คลังเผยเศรษฐกิจไทยไตรมาสแรกแผ่ว  หลังค่าเงินบาทแข็งค่าทำส่งออกหด ขณะที่ภาคผลิต-บริโภค-เกษตรพร้อมใจชะลอตัว
นายสมชัย สัจจพงษ์ ผู้อำนวยการสำนักงานเศรษฐกิจการคลัง ( สศค. ) เปิดเผยภาวะเศรษฐกิจไทยไตรมาสที่ 1 ปี 2556 ว่า เริ่มเห็นสัญญาณการแผ่วตัวลง แม้เศรษฐกิจจะขยายตัวได้ต่อเนื่อง สะท้อนจากยอดการจัดเก็บภาษีมูลค่าเพิ่ม ขยายตัวได้ 6.9 % ชะลงจากไตรมาสก่อนหน้าที่ขยายตัว 18 %  ด้านการส่งออกขยายตัว 4.3 % เมื่อเทียบเทียบกับไตรมาก่อนหดตัว 0.5 % ทั้งนี้หากต้องการให้ส่งออกทั้งปีขยายตัวได้ 9 % จะต้องเร่งการส่งออกในช่วง 3 ไตรมาสหลังให้โตไตรมาสละ 10 % ทั้งนี้ต้องติดตามเรื่องค่าเงินรวมถึงความสามารถในการแข่งขัน
สำหรับด้านการผลิต พบว่าดัชนีผลผลิตภาคอุตสาหกรรมขยายตัว 2.9 % หดตัวลง 2.8% เมื่อเทียบกับไตรมาสก่อนหน้า  เช่นเดียวกับภาคเกษตรขยายตัว 1.9 % หดตัวลง4 % เมื่อเทียบกับไตรมาสก่อนหน้าเนื่องจากราคายางปรับตัวลดลง 27.4 % 
อย่างไรก็ตามกระทรวงการคลัง ยังคงตั้งเป้าอัตราการขยายตัวของเศรษฐกิจไทยหรือ จีดีพี ทั้งปีที่ 5.3 % โดยในไตรมาสแรกตั้งเป้าจีดีพีอยู่ที่ 6 % ซึ่งต้องรอตัวเลขของสำนักงานคณะกรรมการพัฒนการเศรษบกิจและสังคมแห่งชาติ หรือ สภาพัฒน์ และ ธนาคารแห่งประเทศไทย ( ธปท. ) แถลงอย่างเป็นทางการก่อน 
"เศรษฐกิจไทยไตรมาสแรกเริ่มแผ่วตัวลง เป็นผลจากค่าเงินบาทที่แข็งค่า ส่งผลให้การส่งออกมีปัญหา ถ้าค่าเงิรนบาทแข็งค่า โอกาสที่ส่งออกจะโตไตรมาสละ 10% ก็ลำบาก รวมถึงภาคการผลิต การบริโภค ที่เห็นสัญญาณจากยอดการจัดเก็บภาษีมูลค่าเพิ่มลดลง ทำให้หน่วยงานด้านเศรษฐกิจต้องเฝ้าติดตามสัญญาณดังกล่าว"นายสมชัยกล่าว